Dromainn Tí

Sráidbhaile agus baile fearainn i gContae Ard Mhacha, Cúige Uladh is ea  Dromainn Tí. '  I nDaonáireamh 2001 bhí daonra de 364 duine ann. Tá sé laistigh de limistéar Chomhairle Ceantair an Iúir, Mhúrn agus an Dúin. T a sé suite laistigh den limistéar sáráilleachta nádúrtha 'Fáinne Cnoc Shliabh gCuillinn', i gContae Ard Mhacha.

Stair
Bhíothas ag súil go n-aistreofaí Dromainn Tí, mar aon leis an gcuid eile de Dheisceart Ard Mhacha, go dtí Saorstát na hÉireann dá n-achtófaí moltaí Coimisiún na Teorann i 1925.

Daoine
Rugadh an scríbhneoir agus béaloideasóir Michael J. Murphy (1913 -1996) i Learpholl, ach ba as Dromainn Tí dá thuismitheoirí agus bhí cónaí air ann ó bhí sé ocht mbliana d'aois. Chuir sé go mór leis an gclúdach a rinne an BBC agus RTÉ ar an mbéaloideas agus ar shaol na tíre. D'fhoilsigh sé roinnt leabhar faoi shaol, faoi bhéaloideas agus faoi nathanna cainte na hÉireann chomh maith, a leithéidí agus At Slieve Gullion's Foot.  
Oifigeach de chuid Arm na Breataine ab ea an Captaen Robert Laurence Nairac  a fuadaíodh ó theach tábhairne i nDromainn Tí, le linn obráide faoi chlúdach. Mharaigh an tIRA Sealadach é ar a cheathrú turas dualgais i dTuaisceart Éireann mar Oifigeach Idirchaidrimh um Fhaisnéis Míleata d'aimsigh agus bronnadh Cros Sheoirse air i ndiaidh a bháis. Thug sé cuairt ar The Three Steps Inn i nDrom an Tí ar an 14 Bealtaine 1977 agus fuadaíodh é nuair a bhí se ag teacht amach as an teach tábhairne, agus maraíodh é tamall ina dhiaidh sin. Ní bhfuarthas a chorp riamh. Le linn "Na Trioblóidí" bhí Drom an Tí i gcrios míleata ag fórsaí slándála na Breatainea a d'úsáid bairr chnoic Shliabh gCuillinn le haghaidh ardán reathnóireachta.

Sport
Bhí an chéad chlub de chuid Chumann Lúthchleas Gael sa chontae lonnaithe nDromainn Tí, agus é gníomhach ar feadh seal gairid in 1887. Bhí Jonesboro Border Rangers GFC gníomhach ó na 1920idí go 1946, agus bunaíodh an club atá ann faoi láthair, CLG Naomh Pádraig, Dromainn Tí, i 1952 agus is ionann é agus Paróiste Dhromainn Tí agus Bhaile an Chláir. Imrítear peil Ghaelach agus camógaíocht ann.

Bhí Dromainn Tí ina bhaile ag iar Uachtarán CLG, Pádraig Mac Con Midhe. Bhí Mac Con Midhe ina Uachtarán ó 1938 go 1943 mar ionadaí Aontroma.
Séipéal
Is é Eaglais Naomh Pádraig, Dromainn Tí, séipéal paróiste Dhromainn Tí.

 Tagairtí 

Catagóir:Bailte in Éirinn
Catagóir:Bailte i gContae Ard Mhacha